Die Doggersbank is 'n groot, langwerpige sandbank in die suide van die Noordsee en begrens die Duitse Baai in die noordweste. In die weste is die kus van Groot-Brittanje en in die ooste die kus van Denemarke. Die Doggersbank het 'n lengte van tussen 300 en 350 kilometer van wes na oos, 'n breedte van sowat 120 kilometer en 'n oppervlakte van 17 600 km². Terwyl die Noordsee 'n gemiddelde diepte van 94 m het, is die Doggersbank gemiddeld net 30 m diep en 13 m op sy vlakste. Die Doggersbank is veral bekend vir twee seeslae: Tydens die Vierde Engels-Nederlandse Oorlog het die Slag op die Doggersbank op 5 Augustus 1781 plaasgevind. Tydens die Eerste Wêreldoorlog het die Slag van Doggersbank tussen die vloot van die Duitse Keiserryk en die Britse Vloot plaasgevind. Hierdie artikel is ’n saadjie. Voel vry om Wikipedia te help deur dit uit te brei.